ລາວບໍ່ໃຫ້ຄວາມສໍາຄັນ ຕໍ່ຂ່າວມໍລະນະກໍາ ຂອງອະດີດນາຍພົນ ວັງປາວ.
ລາວຕີລາຄາວ່າ ການມໍລະນະກໍາຂອງອະດີດນາຍພົນວັງປາວ ບໍ່ມີສ່ວນກ່ຽວຂ້ອງກັບສະຖານະການໃດໆ ຢູ່ພາຍໃນປະເທດລາວ.
ທາງການ ສປປ ລາວ ບໍ່ໃຫ້ຄວາມສໍາຄັນຕໍ່ຂ່າວມໍລະນະກໍາຂອງອະດີດນາຍພົນວັງປາວ ແຕ່ວ່າ ພັກແລະລັດລາວກໍຍັງຖືວ່າການຮັກສາຄວາມໝັ້ນຄົງຂອງຊາດຄືຍຸດທະສາດສໍາຄັນ ທີ່ສຸດ ເຈົ້າໜ້າທີ່ຂັ້ນສູງໃນກະຊວງການຕ່າງປະເທດຂອງລາວໄດ້ໃຫ້ການຢືນຢັນວ່າ ທາງກາoລາວ ບໍ່ໄດ້ໃຫ້ຄວາມສໍາຄັນ ຕໍ່ລາຍງານຂ່າວທີ່ກ່ຽວກັບການມໍລະນະກໍາຂອງອະດີດນາຍພົນວັງ ປາວແຕ່ຢ່າງໃດ ເນື່ອງຈາກຕີລາຄາວ່າການມໍລະນະກໍາຂອງອະດີດນາຍພົນວັງປາວນັ້ນ ບໍ່ມີສ່ວນກ່ຽວຂ້ອງກັບສະຖານະການໃດໆຢູ່ພາຍໃນປະເທດລາວ ເຈົ້າໜ້າທີ່ຂັ້ນສູງຂອງລາວຍັງບອກໃຫ້ຮູ້ອີກດ້ວຍວ່າ ທາງການລາວຖືວ່າອະດີດນາຍພົນວັງ ປາວມີຖານະເປັນພຽງນັກໂທດທີ່ຕ້ອງໂທດປະຫານຊີວິດຕາມການຕັດສິນຂອງສານປະຊາ ຊົນລາວເທົ່ານັ້ນ ທັງຍັງຖືວ່າອະດີດນາຍພົນວັງປາວ ເປັນພົນລະເມືອງຂອງສະຫະລັດທີ່ບໍ່ ມີສ່ວນກ່ຽວຂ້ອງຫຍັງເລີຍກັບລາວນັ້ນຕັ້ງແຕ່ປີ 1975 ເປັນຕົ້ນມາແລ້ວ ເຖິງແມ່ນວ່າອະດີດ ນາຍພົນວັງປາວຈະເຄີຍເປັນຜູ້ນໍາຂອງກໍາລັງພິເສດທີ່ໄດ້ຮັບການສະໜັບສະໜູນຈາກທາງ ການສະຫະລັດ ໃນການທໍາສົງຄາມລັບ ເພື່ອຕໍ່ຕ້ານຄອມມີວນິດຫວຽດນາມ ແລະຝ່າຍປະ ເທດລາວໃນຊຸມປີ 1960-1970 ກໍຕາມ ອະດີດນາຍພົນວັງປາວໄດ້ເຖິງແກ່ມໍລະນະກໍາເມື່ອວັນທີ່ 6 ມັງກອນ ທີ່ຜ່ານມານີ້ ພາຍຫຼັງ ທີ່ໄດ້ເຂົ້າຮັບການຮັກສາອາການເຈັບປ່ວຍຢູ່ທີ່ໂຮງໝໍແຫ່ງນຶ່ງ ໃນລັດຄາລີຟໍເນຍເປັນເວລາ 10 ວັນຕິດຕໍ່ກັນຈົນເຖິງມື້ມໍລະນະກໍາດັ່ງກ່າວ, ອະດີດນາຍພົນວັງປາວມີອາຍຸໄດ້ 81 ປີ ແຕ່ຢ່າງໃດກໍຕາມ ສໍາລັບພັກປະຊາຊົນປະຕິວັດລາວ ແລະລັດຖະບານລາວແລ້ວກໍຍັງຄົງຖື ສໍາຄັນທີ່ສຸດໃນແນວທາງນະໂຍບາຍທີ່ເອີ້ນວ່າຍຸດທະສາດສອງໜ້າທີ່ ກໍຄືການປົກປັກຮັກ ສາ ແລະສ້າງສາພັດທະນາປະເທດຊາດໃຫ້ມີຄວາມສະງົບຮຽບຮ້ອຍ ແລະມີຄວາມໝັ້ນຄົງ ຢ່າງຍາວນານ ດັ່ງທີ່ທ່ານພົນໂທ ດວງໃຈ ພິຈິດ ຮອງນາຍົກລັດຖະມົນຕີ ແລະ ລັດຖະມົນຕີກະຊວງປ້ອງກັນປະເທດໄດ້ຖະແຫຼງ ຢືນຢັນໃນຕອນນຶ່ງວ່າ: ກ່ອນໜ້ານີ້ ທ່ານ ທອງບັນ ແສງອາພອນ ລັດຖະມົນຕີກະຊວງປ້ອງກັນຄວາມສະງົບພາຍ ໃນຂອງລາວ ກໍໄດ້ຖະແຫຼງຊີ້ແຈງວ່າ ໃນການຮັກສາຄວາມສະງົບຮຽບຮ້ອຍພາຍໃນປະ ເທດນັ້ນ ກະຊວງໄດ້ວາງຄາດໝາຍໃນການປະຕິບັດພາລະບົດບາດໄວ້ 4 ດ້ານດ້ວຍກັນ ຊຶ່ງກໍຄື ການຮັບປະກັນໃນການຮັກສາຄວາມໝັ້ນຄົງທາງການເມືອງ ການຮັບປະກັນຄວາມ ເປັນລະບຽບຮຽບຮ້ອຍໃນສັງຄົມ ການເສີມສ້າງກໍາລັງປ້ອງກັນຄວາມສະງົບໃຫ້ມີປະສິດທິ ພາບ ແລະການເສີມສ້າງດ້ານພະລາທິການໃຫ້ແກ່ກອງກໍາລັງປ້ອງກັນຄວາມສະງົບຮຽບ ຮ້ອຍໃຫ້ໄດ້ຢ່າງພຽງພໍ ໂດຍສະເພາະແມ່ນການຮັກສາຄວາມໝັ້ນຄົງ ແລະສະຖຽນລະພາບທາງການເມືອງແຫ່ງຊາດ ນັ້ນຄືເປັນຄາດໝາຍທີ່ມີຄວາມສໍາຄັນທີ່ສຸດ ຊຶ່ງກໍຄືການສະກັດກັ້ນ ແລະປ້ອງກັນບໍ່ໃຫ້ມີ ການເຄື່ອນໄຫວທີ່ມີເປົ້າໝາຍເພື່ອການປຸກລະດົມໃຫ້ເກີດການຊຸມນຸມປະທ້ວງການເມືອງ ຂຶ້ນຢູ່ໃນລາວຢ່າງເດັດຂາດ ຊຶ່ງກໍຄືການເຮັດໃຫ້ສະພາບການມີຄວາມສະງົບ ແລະມີຄວາມ ໝັ້ນຄົງທາງການເມືອງທີ່ຮັບປະກັນບໍ່ໃຫ້ມີບັນຫາໜໍ່ແໜງ ຫຼືເຫດການທີ່ພົວພັນເຖິງການ ເມືອງ ເຊັ່ນການປະທ້ວງ ການລຸກຮືຂຶ້ນ ແລະການຮຽກຮ້ອງຕ່າງໆເກີດຂຶ້ນຢູ່ພາຍໃນປະ ເທດລາວຢ່າງເດັດຂາດນັ້ນເອງ